Liliane Amuat

D **Esmée Liliane Amuat** (* 7. Meerz 1989 z Züri) isch e Schwyzer Film- un Theaterschauspiileri.

## Lääbe
D Liliane Amuat isch z Züri uf d Wält chuu. No dr Schuel hetn si am Max Reinhardt Seminar z Wien Schauspiil studiert. Scho in dr Zyt vu irem Stuudium isch si am Zürcher Schuaspiilhuus un bi de Wiener Feschtwuche ufdrätte. Vu 2011 bis 2015 isch si Mitgliid vum Ensemble vum Wiener Burgtheater gsii. 2014 isch si mit em «Jungi Talänt»-Bryys uuszaichnet woore. Vu 2015 bis 2019 isch si Ensemblemitgliid am Theater Baasel gsii. Anne 2019 isch si ans Residenztheater z Minche gwägslet..

Fir iri Hauptroll im Kinofilm *Skizzen von Lou* isch si fir dr Schwyzer Filmbryys 2017 as «Beschti Daarstelleri» un as «Beschti Noowugsschauspiileri» bim Max Ophüls Filmfeschtiwäl nominiert woore, derzue het si 2017 dr Schwyzer Fäärnseefilmbryys fir „Lotto“ vum Micha Lewinsky iiberchuu. D Liliane Amuat het u.&nbsp;a. mit Reschisseer*ne wie Luc Bondy, Katie Mitchell, Bastian Kraft, David Bösch un Simon Stone gschafft, mit dr Inszenierige vum Stone isch si 2016 un 2017 zum Berliner Theaterdräffen yyglaade woore. 2020 isch si mit em Kurt-Meisel-Feerderbryys uuszaichnet woore.

Nääbe dr Henriette Confurius het si aini vu de boode Hauptrolle in «Das Mädchen und die Spinne» (Reschy Ramon Zürcher, Silvan Zürcher) gspiilt, wu bi dr Berlinale 2021 mit em Bryys fir di Bescht Reschy (Sekzioon Encounters) un em Fipresci-Bryys uuszaichnet wooren isch un u.&nbsp;a. bim Filmfeschtiwäl New York un z Toronto glofen isch.

## Uusglääseni Theaterrolle
; Burgtheater Wien
* 2011 *Helena* vum Euripides (Ibersetzig: Peter Handke), Inszenierig: Luc Bondy. Burgtheater
* 2012 *Frühlings Erwachen* vum Frank Wedekind, Inszenierig: Stephanie Mohr, Roll: Wendla

; Akademietheater Wien
* 2013 *Gespenster* vum Henrik Ibsen, Inszenierig: David Bösch, Roll: Regine Engstrand

; Kasino am Schwarzenbergplatz
* 2014 *Wunschloses Unglück* vum Peter Handke, Inszenierung: Katie Mitchell, Roll: Tochter

; Wiener Feschtwuche
* 2015 *John Gabriel Borkman* vum Henrik Ibsen, Inszenierig: Simon Stone, Roll: Frieda

; Theater Baasel
* 2016 *Der Menschenfeind* vum Molière, Inszenierig: Claudia Bauer, Roll: Celimène
* 2017 *Drei Schwestern* vum Anton Tschechow, Inszenierig: Simon Stone, Roll: Irina
* 2018 *Othello* vum William Shakespeare, Inszenierig: Nuran David Calis, Roll: Desdemona

; Residenztheater Minche
* 2019 *Lulu* vum Frank Wedekind, Inszenierig: Bastian Kraft, Roll: Lulu
* 2020 *Dantons Tod* vum Georg Büchner, Inszenierig: Sebastian Baumgarten, Roll: Lucile
* 2021 *Unsere Zeit* vum Simon Stone, Inszenierig: Simon Stone, Roll: Julia
* 2021 *Die Träume der Abwesenden* vu dr Judith Herzberg, Inszenierig: Stephan Kimmig, Roll: Lea
* 2022 *Das Käthchen von Heilbronn.* Noch em Heinrich von Kleist. Inszenierig: Elsa-Sophie Jach, Rolle: Gottschalk, sy Chnäächt / Ulrike von Kleist
* 2022 *Der Drang.* Vum Franz Xaver Kroetz, Inszenierig: Lydia Steier, Roll: Mitzi
* 2024: *Eine Zierde für den Verein – Vom Rauchen, Sporteln, Lieben und Verkaufen.* Noch em Romaan vu dr Marieluise Fleißer (fir d Biini bearbaitet vu dr Elsa-Sophie Jach un dr Constanze Kargl). Inszenierig: Elsa-Sophie Jach, Roll: Frieda
* 2024 *Julia und Romeo - Shakespeare für Kinder.* Inszenierung Demjan Duran, Roll: Julia

## Uusglääseni Filmografy
* 2012: *SOKO Donau – Erbschuld* (Fäärnseeseerie) Reschy: Holger Gimpel
* 2013: *Achtung, fertig, WK!* Reschy: Oliver Rihs
* 2014: *Miss Sixty.* Reschy: Sigrid Hörner
* 2015: *Skizzen von Lou.* Reschy: Lisa Blatter
* 2015: *Gruber geht.* Reschy: Marie Kreutzer
* 2016: *Der Frosch.* Reschy: Jann Preuss
* 2017: *Lotto.* Regie und Drehbuch: Micha Lewinsky
* 2018: *Dene wos guet geit.* Reschy: Cyril Schäublin
* 2020: *Der Alte – Toxische Verbindung* (Fäärnseeseerie) Reschy: Marcus Ulbricht
* 2021: *Das Mädchen und die Spinne.* Reschy: Ramon Zürcher, Silvan Zürcher
* 2021: *Missed call.* Reschy: Inez Körnich
* 2022: *Mære*
* 2023: *Südsee*
* 2023: *Die Mittagsfrau*

## Uuszaichnige
* 2011: Jungi Talänt fir *Loft*
* 2017: Schwyzer Fäärnseefilmbryys as beschti Nääbedaarstelleri in *Lotto*
* 2017: Nominierig as beschti Noowugsschauspiileri bim Filmfeschtiwäl Max Ophüls Bryys
* 2017: Nominierig as beschti Daarstelleri Schwyser Filmbryys fir *Skizzen von Lou*
* 2020: AZ Stäärn fir *Lulu*
* 2020: Kurt-Meisel-Feerderbryys
* 2020: Silberne Bäär (FIPRESCI-Bryys) fir Das Mädchen und die Spinne
* 2021: Bayerische Chunschtfeerderbryys, Spaarte „Daarstellendi Chunscht“

## Weblink
* 
* 
* 
* d Liliane Amuat bi dr Agentur Schneider Berlin
* d Liliane Amuat bim Residenztheater Minche

## Fueßnote